ભજનીક સ્વ. મોહનલાલ રાયાણીએ ભજનમાં ગાયું છે, કે, 'મારું રે મહિયરિયું માધવપુરમાં મધુરાનગરમાં, વેલડું જોડે તો મળવા જાઇએ' શ્રી કૃષ્ણ-રૂક્ષ્મણીનાના લગ્નનની વાતો હજારો વર્ષ પછી હૈયામાં સંઘરીને બેઠેલું માધવપુર સૌરાષ્ટ્રના નૈઋત્ય કોણમાં માંગરોળથી વાયેવ્યે ૧૮ માઇલ, કેશોદ સ્ટેશનથી અગ્નિ ખૂણામાં ૩૬ માઇલના અંતરે આવેલું ઐતિહાસીક નગર છે. અહીં યુગ પુરૂષ લોકજીવનના આધારધ્ય દેવ અને સાડા ત્રણ હજાર વર્ષ પછીયે જન હૈયામાં ધબકી રહેલા ભગવાન શ્રી કૃષ્ણ અરબી સમુદ્રના કાંઠે માધવરાયજીરૂપે મંદિરમાં બિરાજે છે સાગર અહર્નિશ એમના પગ પપાળે છે.